CELEX: 62017TN0197
Language: et
Date: 2017-03-28 00:00:00
Title: Kohtuasi T-197/17: 28. märtsil 2017 esitatud hagi – Abel jt versus komisjon

15.5.2017   
            
            
               ET
            
            
               Euroopa Liidu Teataja
            
            
               C 151/46
            
         28. märtsil 2017 esitatud hagi – Abel jt versus komisjon
   (Kohtuasi T-197/17)
   (2017/C 151/59)
   Kohtumenetluse keel: prantsuse
   
      Pooled
   
   
      Hagejad: Marc Abel (Montreul, Prantsusmaa) ja 1438 teist hagejat (esindaja: advokaat J. Assous)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada Euroopa Komisjoni tegevus õigusvastaseks;
            
         
               —
            
            
               tunnistada, et hagejatele on tekitatud kahju komisjoni 20. aprilli 2016. aasta määruse (EL) nr 2016/646, millega muudetakse komisjoni määrust (EÜ) nr 692/2008 seoses väikeste sõiduautode ja kommertsveokite (Euro 6) heitega, vastuvõtmisega;
            
         
               —
            
            
               mõista Euroopa Komisjonilt hagejatele sellise määruse vastuvõtmisega tekitatud mittevaralise kahju hüvitamiseks välja 1 000 eurot ja varalise kahju hüvitamiseks välja sümboolne 1 euro;
            
         
               —
            
            
               teha Euroopa Komisjonile ettekirjutus, millega kohustatakse teda viivitamatult võtma tagasi määrusega (EL) 2016/646 kehtestatud „lõplikku vastavustegurit“ ja loobuma „ajutisest vastavustegurist“, milleks on 2,1;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks toovad hagejad esile järgmist:
   
               1.
            
            
               Kostja tegi asjaomase määruse vastuvõtmisel vigu, kasutades pädevust, mis oli talle antud Euroopa Parlamendi ja nõukogu 20. juuni 2017. aasta määrusega (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 171, 29.6.2007, lk 1), kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused. Konkreetselt on tegemist:
               
                           —
                        
                        
                           liidu õiguse esmaste ja teiseste normide rikkumisega keskkonna valdkonnas;
                        
                     
                           —
                        
                        
                           ühenduse õiguse selliste teiseste normide nagu keskkonna kaitstuse kõrge taseme säilitamise, ettevaatus-, vältimis-, keskkonnakahju tekkekohas vältimise ja saastaja maksab üldpõhimõtete rikkumisega;
                        
                     
                           —
                        
                        
                           menetlusnormide rikkumisega selles osas, milles komisjon ei saanud kasutada kontrolliga regulatiivmenetlust määruse (EÜ) nr 715/2007 ühe põhiosise muutmiseks;
                        
                     
                           —
                        
                        
                           sisuliste normide rikkumisega selles osas, milles asjaomasele määrusele ei kohaldatud demokraatlikke tagatisi, mida pakub Euroopa Parlamendi ja nõukogu seadusandlik kaasotsustamise tavamenetlus.
                        
                     
         
               2.
            
            
               Tegeliku ja kindla kahju ning komisjoni tegevuse ja väidetava kahju vahelise põhjusliku seose olemasolu.